International Olympiad in Informatics

International Olympiad in Informatics (IOI) er en årlig programmeringskonkurrence for gymnasieelever. Den første IOI blev afholdt i 1989 i Pravetz, Bulgarien.

Konkurrencen består af to dages programmering, hvor man skal løse problemer af algoritmisk karakter. Deltagerne konkurrerer på individuel basis, og der er op til 4 deltagere fra hvert land. I 2009 deltager ca. 85 lande. Deltagerne fra de enkelte lande er udvalgte via nationale konkurrencer. I Danmark hedder konkurrencen Dansk Datalogi Dyst, der arrangeres af Jørgen E.G. Nielsen og Knud Fjeldsted i samarbejde med Datalærerforeningen.

IOI er en af de mest prestigefyldte programmeringskonkurrencer i verden. Protektorerne for International Olympiad in Informatics er UNESCO og IFIP.

Konkurrencens struktur 
På hver af de 2 konkurrencedage får deltagerne 3 eller 4 opgaver, som de skal løse inden for 5 timer. Hver deltager arbejder alene med en computer som det eneste tilladte hjælpemiddel. Det er altså ikke tilladt at kommunikere med andre deltagere eller gøre brug af bøger. For at løse den enkelte opgave, skal deltager skrive et computerprogram (i enten C, C++ eller Pascal) og aflevere det inden for de 5 timer. Efterfølgende bliver programmet vurderet via tests mod hemmelige test data, der typisk består af 10 til 20 test cases. Deltagerne får point for hver test case, som programmet klarer korrekt indenfor en given tid og brug af hukommelse (RAM).

Scoren fra alle opgaverne fra de 2 konkurrencedage summeres op for den enkelte deltager. Ved medaljeceremonien får deltagerne medaljer afhængig af deres total score relativt til resten af deltagerne. De bedste 50% får medaljer, idet 1/12 får guld, 1/6 får sølv og 1/4 får bronze.

Liste over IOI websites og lokationer 
 IOI 2013 bliver afholdt i Brisbane, Australien, 6. - 13. juli 2013
 IOI 2012  blev afholdt i Milano, Italien, 23. - 30. september 2012
 IOI 2011  blev afholdt i Thailand, 22. - 29. juli 2011
 IOI 2010 blev afholdt i Waterloo, Ontario, Canada, 14. – 21. august 2010
 IOI 2009  blev afholdt i Plovdiv, Bulgarien, 8. – 15. august 2009
 IOI 2008 blev afholdt i Cairo, Egypt, 16. – 23. august 2008 (results )
 IOI 2007 blev afholdt i Zagreb, Kroatien, 15. – 22. august 2007 (results)
 IOI 2006 blev afholdt i Mérida, Yucatán, Mexico, 13. – 20. august 2006
 IOI 2005 blev afholdt i Nowy Sącz, Polen, 18. – 25. august 2005 (results )
 IOI 2004  blev afholdt i Athen, Grækenland, 11. – 18. september 2004 (results )
 IOI 2003 blev afholdt i Kenosha, Wisconsin, USA, 16. – 23. august 2003 (results)
 IOI 2002  blev afholdt i Yong-In, Taiwan, 18. – 25. august 2002
 IOI 2001  blev afholdt i Tampere, Finland, 14. – 21. juli 2001
 IOI 2000 blev afholdt i Beijing, Kina, 23. – 30. september 2000
 IOI 1999  blev afholdt i Antalya-Belek, Tyrkiet, 9. – 16. oktober 1999
 IOI 1998 blev afholdt i Setúbal, Portugal, 5. – 12. september 1998
 IOI 1997 blev afholdt i Cape Town, Sydafrika, 30. november – 7. december 1997
 IOI 1996 blev afholdt i Veszprém, Ungarn, 25. juli – 2. august 1996
 IOI 1995 blev afholdt i Eindhoven, Holland, 26. juni – 3. juli 1995
 IOI 1994 blev afholdt i Haninge, Sverige, 3. – 10. juli 1994
 IOI 1993  blev afholdt i Mendoza, Argentina, 16. – 25. oktober 1993
 IOI 1992 blev afholdt i Bonn, Tyskland, 11. – 21. juli 1992
 IOI 1991 blev afholdt i Athen, Grækenland, 19. – 25. juli 1991
 IOI 1990 blev afholdt i Minsk, Hviderusland, Sovjetunionen, 15. – 21. juli 1990
 IOI 1989 blev afholdt i Pravetz, Bulgarien, 16. – 19. maj 1989.

Gentagne IOI vindere 

Det følgende er en liste over de 26 bedste deltagere i IOI's historie. 1. (I), 2. (II) og 3. (III) pladser er indikeret. Listen inkluderer kun de lande, hvor den nationale konkurrence tillader, at den enkelte deltager flere gange ved IOI.

Se også 
 International Science Olympiad
 ACM International Collegiate Programming Contest

Eksterne henvisninger 

 Dansk DatalogiDyst som er udtagelseskonkurrencen til de danske olympiadehold 
 IOI International Committee Website
 IOI Secretariat Website
 IOI 2004 Website 
 IOI 2005 Website
 IOI 2007 Website
 IOI 2008 Website
 IOI 2009 Website 
 IOI 2010 Website

Programmering
Konkurrencer